NaiveNeuron/SloPal huggingface dataset:
Petrák, Ľubomír, poslanec NR SR (2010-12-15):
Ďakujem pekne za slovo. Pán kolega Pelegrini, myslím, že ste povedali, čo v tejto chvíli povedať bolo treba. Ja sa prikláňam k tým, ktorí hovoria, že takýto návrh zákona mal ísť cez riadne pripomienkové konanie. To nie je otázka urýchlenia procesu, to je otázka toho, aby sa vychytali všetky muchy. Ak majú kolegovia z vládnej koalície problém s tým, že sú v zákone diery a aj v procese verejného obstarávania, v prípade ich nominantov na rôznych úradoch sú problémy, tak majú v tejto chvíli všetky nástroje na to, aby si tie problémy riešili aj vnútorne, a mohol ísť tento návrh zákona cez riadne pripomienkové konanie. Ja napríklad vidím ďalší problém, ktorý ste nepomenovali, pán kolega, napríklad v tom, že v prípade rekonštrukcií ja si neviem predstaviť, aký je limit, finančný limit pre dodatky, ktoré by sa dali podpísať, lebo ja ešte nepoznám rekonštrukciu nejakých objektov, kde by sa neobjavili pri odkrytí, ja neviem, omietok, stavebných konštrukcií, problémy, ktoré by nebolo treba riešiť. A takýchto problémov je v tomto návrhu zákona niekoľko desiatok. Myslím si, že treba sprísniť zákon o verejnom obstarávaní, ale na druhej strane si myslím, že tento zákon by mal podliehať širšej diskusii, aby sme ho nenovelizovali každý mesiac, lebo to neprispieva k stabilite, neprispieva to ani k veci samej. Ďakujem pekne.
Zmajkovičová, Renáta, podpredsedníčka NR SR (2014-04-02):
Faktické poznámky tri. Uzatváram možnosť prihlásiť sa. Pani poslankyňa Žitňanská Lucia.
Gibalová, Monika, poslankyňa NR SR (2012-09-21):
Ďakujem veľmi pekne. Ja naozaj len veľmi krátko. Chcem sa poďakovať všetkým teda vystupujúcim, aj pánu Mihálovi, aj pánu Vašečkovi, aj všetkým, ktorí sa dotkli tejto problematiky vo faktických poznámkach. Ja myslím, že všetci ste vycítili z tohto návrhu to, čo aj ja vidím ako veľmi dôležité, a to je to zdôraznenie, hlavne zabezpečiť rovnaké príležitosti pre študentov, ktorí sú v rovnakej východzej situácii. Lebo som presvedčená o tom, že tá kategória študentov, ktorá nemôže požiadať o sociálne štipendium len z toho titulu, že študujú v zahraničí, sú diskriminovaní voči tým, ktorí študujú tu doma a majú túto možnosť. Rovnako ďakujem ešte za to, čo mne v tomto kontexte nenapadlo, že skutočne zrušenie daňových bonusov pre vysokoškolákov bude veľký problém. Pri tomto návrhu zákona chcem ešte upozorniť, že som vychádzala z českej legislatívy. Takým vzorom bol český zákon, kde toto je zakotvené fakultatívne, kde si myslím, že Česká republika v tejto oblasti je v prístupe k svojim občanom oveľa veľkorysejšia. Rovnako chcem ešte povedať, že Slovenská rektorská konferencia považuje tento návrh za férový. Opakovane vás prosím, a teda z tej rozpravy vyplynulo, že tá prosba by mala smerovať najmä k poslancom vládnucej strany, aby skúsili pouvažovať a posunuli, pomohli, do druhého čítania, aby sme v druhom čítaní mohli ďalej odborne diskutovať. Ešte jeden argument si na záver neodpustím, ktorý mi napadol teraz pri vašich vystúpeniach. Že ak prispievame rodinám v núdzi na takzvanú dochádzku do školy, tak prispejme aj tým, ktorí chcú plánovať svoju budúcnosť a ktorí sa nechcú stať bremenom pre seba, pre svoje rodiny ani pre spoločnosť a sú veľakrát v rovnako ťažkej sociálnej situácii. Ďakujem vám za pozornosť.
Zajac, Peter, poslanec NR SR (2011-09-07):
Mňa prekvapil, pán poslanec, váš apokalyptický tón, ktorý sa týkal mimovládnych organizácií. A iba by ma zaujímalo celkom konkrétne, ktoré mimovládky ste mali na mysli, ktoré nás vedú do pekla, a menovite ktorých ľudí ste mali na mysli z tých mimovládok, ktorí nikdy v živote neučili a problému nerozumejú. Ďakujem.
Kužma, Štefan, poslanec NR SR (2012-02-29):
Ďakujem veľmi pekne za slovo. Veľmi sa divím, že si tu dovoľujete kritizovať prácu druhých, ľudia, ktorí nie ste schopní napísať jeden pozmeňovák. Jak chcete vládnuť, keď jeden ľahký pozmeňovák nie ste schopní napísať a hodinu a pol sa radíte, ako sa dostať z vášho trojriadkového problému. Ja neviem, ako chcú riadiť túto krajinu ľudia, pre ktorých je prvý apríl skôr ako deviaty marec. Však aspoň poznať kalendár, ktorý tu už platí stovky rokov by malo byť základom. To už takú hanbu tu v parlamente nikto neurobil jak vy teraz. A zaujímavé, jedno si ale cením. Musím priznať, že si veľmi cením, že pán Paška sa rozhodol o legislatívne aspoň ako-tak čistú náhradu a nepoužil svoj starý osvedčený spôsob prepísať hotový zákon. Len tam zmeniť ako dva dátumy a bolo by OK. Lebo doteraz robil toto. Tak teraz je aspoň posun ku lepšiemu. (Potlesk.)
B. Bugár, podpredseda NR SR: (2005-12-14):
Nasledujúcim bodom programu je návrh rozpočtu nákladov na činnosť Fondu národného majetku Slovenskej republiky na rok 2006 (tlač 1314). Prosím teraz prezidenta Prezídia Fondu národného majetku Jozefa Kojdu, aby návrh uviedol. Nech sa páči, pán prezident. J. Kojda, prezident Prezídia Fondu národného majetku: Ďakujem veľmi pekne. Vážený pán predsedajúci, vážená Národná rada, v zmysle zákona 92/1991 Zb. predkladá Fond národného majetku na schválenie návrh rozpočtu nákladov na činnosť Fondu národného majetku na rok 2006. Tento návrh bol prerokovaný orgánmi fondu, ako prezídiom, tak dozornou radou, ako aj vládou Slovenskej republiky a následne bol predložený na prerokovanie a schválenie Národnej rade. Návrh počíta s celkovými nákladmi na činnosť Fondu národného majetku vo výške 153 843 000 Sk, z čoho 148 793 000 Sk sú prevádzkové náklady a 5 050 000 Sk sú náklady na obstaranie dlhodobého majetku. Podrobné rozčlenenie nákladov je v jednotlivých prílohách materiálu, pričom ja na úvod môžem konštatovať, že náklady na činnosť Fondu národného majetku, ak odpočítame nutné rezervy, ktoré nám vyplývajú z prebiehajúcich súdnych sporov, majú klesajúcu tendenciu, a náklady vrátane nákladov na mzdy sú nižšie oproti predchádzajúcemu roku. Ak dovolíte, pán predsedajúci, na úvod by to bolo všetko.
Blanár, Juraj, podpredseda NR SR (2022-12-01):
Pán poslanec Oravec s faktickou poznámkou.
Blanár, Juraj, podpredseda NR SR (2021-05-11):
Ďakujem, pán poslanec. Na vaše vystúpenie evidujem štyri faktické poznámky. Ako prvý, pán predseda Milan Vetrák, nech sa páči.
Aštaryová, Zuzana, poslankyňa NR SR (2011-09-07):
Pán predsedajúci, k vládnemu návrhu zákona a k návrhu poslanca Národnej rady Ľubomíra Petráka na vydanie zákona o miestnych daniach a miestnom poplatku za komunálne odpady a drobné stavebné odpady v spoločnej rozprave vystúpili traja poslanci: pán poslanec Ďurkovský, pani poslankyňa Vaľová a pán poslanec Petrák. Pani poslankyňa Vaľová k uvedenému vládnemu návrhu zákona podľa § 73 ods. 3 písm. a) rokovacieho poriadku podala návrh vrátiť vládny návrh zákona navrhovateľovi na jeho dopracovanie. Prosím, budeme teda najskôr hlasovať o tom, aby sa vládny návrh zákona vrátil na dopracovanie.
Blanár, Juraj, podpredseda NR SR (2021-07-01):
Páni poslanci, chápem, že táto diskusia môže prinášať aj množstvo emócií, avšak máme tu rokovací poriadok, ktorý dáva každému možnosť sa vyjadriť. Myslím si, že to treba urobiť v rámci možností. Poprosím aj pánov kolegov, aby sme dodržiavali hygienické opatrenia, ktoré sú stále platné v interiéri. Ďalší s faktickou poznámkou vystúpi pán poslanec Ondrej Ďurica.
Ďuriš Nicholsonová, Lucia, podpredsedníčka NR SR (2017-12-07):
Ďakujem pekne, pán poslanec Sopko. A ešte, aby ste si nemysleli, že vám nejako svojvoľne krivdím, ten rokovací poriadok je tak koncipovaný, že ja vám nemôžem dovoliť po vypršaní vášho času prečítať ešte odôvodnenia. Odôvodnenia, keď chcete prečítať, tak musíte ich prečítať v časti vášho diskusného príspevku, keď vám beží časomiera. Ja som nemala inú možnosť podľa rokovacieho poriadku. Pán poslanec Fedor, nech sa páči do rozpravy.
Laššáková, Jana, podpredsedníčka NR SR (2015-04-17):
Pán poslanec Kaník, no! Môžte sa nerozprávať?
Bugár, Béla, podpredseda NR SR (2019-06-24):
Ďakujem. Prerušujem rokovanie o tomto bode programu. Ďalším bodom je druhé čítanie o návrhu poslanca Maroša Kondróta na vydanie zákona, ktorým sa mení a dopĺňa zákon č. 250 o regulácii v sieťových odvetviach. Pána poslanca tu nevidím, takže zákon prepadáva na koniec. Ďalším návrhom... (Reakcia z pléna.) Ďalším návrhom... (Reakcia z pléna.) V garáži..., jednak ja nevidím, nemám mikrofón. Takže čo s tým mám robiť? (Povedané so smiechom.) Takže ďalším bodom je prvé čítanie o návrhu poslancov Karola Farkašovského, Dušana Tittela, Magdalény Kuciaňovej, Juraja Soboňu a Tibora Jančulu na vydanie zákona, ktorým sa dopĺňa zákon č. 222/2004 Z. z. o dani z pridanej hodnoty (tlač 1341). Dávam teraz slovo poslancovi Farkašovskému, ktorý ako navrhovateľ odôvodní návrh zákona, nech sa páči. (Rokovanie o návrhu poslancov Národnej rady Slovenskej republiky Karola Farkašovského, Dušana Tittela, Magdalény Kuciaňovej, Juraja Soboňu a Tibora Jančulu na vydanie zákona, ktorým sa dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 1341.)
Mezenská, Helena, poslankyňa NR SR (2013-12-11):
No ja sa pridám k tomu, čo tu povedal aj pán poslanec Kaník. Táto politika strany SMER vlastne nemá s ľavicou politikou nič spoločné, podľa toho, ako sledujem aj predložený návrh rozpočtu. A tento návrh rozpočtu nemá nič spoločné ani s konsolidáciou. Faktom je a pravdou je, aj keď si to nechcete pripustiť, že vy v tomto rozpočte nekonsolidujete, práve, naopak, šetríte na nesprávnych miestach, v oblastiach, ktoré sú už dlhodobo poddimenzované, podvyživené, akými sú zdravotníctvo, školstvo, sociálne služby aj ochrana spotrebiteľa, o ktorej som napríklad rozprávala, a, naopak, posilňujete položky a odvetvia, pri ktorých nie je dôvod, aby ste ich posilňovali. Rovnako s ľavicovou politikou nemá nič spoločné, pán Číž, to, že prideľujete veľké sumy peňazí, objemy peňazí finančných podporných prostriedkov nadnárodným korporáciám, ktoré sa topia v miliónových ziskoch, na úkor toho, aby ste podporili napríklad malý a stredný podnikateľský stav. A čo je najhoršie. Aj v tomto rozpočte ako nie pravá ľavicová strana zadlžujete štát, zadlžujete strategické podniky, a to tak, že si požičiavate na vyplácanie dividend, ktoré potom vyplácate finančným skupinám. Tento rozpočet ani politika, ktorú prezentujete a ktorej sme svedkami, nemá s ľavicovou politikou nič spoločné, tento rozpočet nemá konsolidačný charakter.
Rošková, Ľubica, poslankyňa NR SR (2012-12-05):
Ďakujem pekne. Takisto by som chcela stiahnuť svoj podpis pod prvým pozmeňujúcim návrhom pána Petráka. Ďakujem.
A. Belousovová, podpredsedníčka NR SR: (2007-02-06):
S reakciou na vystúpenie pani poslankyne Žitňanskej sa s faktickou poznámkou prihlásil pán poslanec Halecký. Uzatváram možnosť prihlásiť sa s faktickými poznámkami. Pán poslanec Halecký, máte slovo.
Ľupták, Pavel, poslanec NR SR (2024-02-13):
Vážený pán predseda, v rozprave vystúpil jeden poslanec. Prosím, aby ste dali hlasovať o tom, že sa Národná rada uzniesla v súlade s § 73 ods. 3 písm. c) zákona o rokovacom poriadku prerokovať predložený, predložený návrh v druhom čítaní.
P. Paška, predseda NR SR: (2009-10-22):
(Hlasovanie.) 139 prítomných, 84 za, 2 proti, 51 sa zdržalo, 2 nehlasovali. Sme v treťom čítaní a otváram rozpravu. Nie je záujem o rozpravu. Vyhlasujem ju za skončenú.
P. Hrušovský, predseda NR SR: (2004-06-14):
Nech sa páči, pani poslankyňa Belohorská. I. Belohorská, poslankyňa: Ďakujem pekne, pán predseda. Súhlasila by som v mnohom s pánom poslancom a možno na osvieženie pamäti by som sa chcela opýtať pána poslanca Mikloška, čo z Charty základných práv Únie nechceme dodržovať? Dôstojnosť, právo na život, právo na osobnú integritu, zákaz mučenia, právo na slobodu, rešpektovanie súkromného rodinného života, ochranu osobných údajov, právo na manželstvo a právo na založenie rodiny, právo na majetok, právo na vzdelanie, právo na rovnosť mužov a žien, právo dieťaťa, napríklad právo na zdravotnú starostlivosť, právo na ochranu rodiny a pracovného života? To všetko je súčasťou Charty základných práv Únie. To je vec, ktorú by som prosila, aby sme rešpektovali. A preto by som sa tiež priklonila k tomu, aby sme hlasovali o jednotlivých bodoch bodu B osobitne. Takisto princíp jednomyseľnosti, myslím si, že u nás sa to nevysvetlilo dostatočne. Práve budúca ústavná zmluva umožňuje, aby štát, ak sa necíti dostatočne pripravený na niektoré nariadenie alebo na niektorú zákonnú normu, mal možnosť povedať, že s týmto nesúhlasíme. Čiže to je práve presne proti tejto myšlienke, ktorú sa tu vy snažíte uplatniť. Lebo vzhľadom na počet a možnosť ovplyvnenia, či už jedným komisárom, alebo 14 poslancami, jednoducho rozhodnutie, ak bude dodržaný princíp jednomyseľnosti, bude u nás platiť, aj keď na to nebudú vytvorené podmienky. Takže si myslím, že mnohé z týchto vecí potrebovali radšej... (Prerušenie vystúpenia časomierou.)
Bastrnák, Tibor, poslanec NR SR (2016-09-13):
Ďakujem pekne. Ja sa chcem poďakovať pánovi doktorovi Suchánkovi za tento príspevok, lebo tiež si myslím, že to, že keď 0,5 zvýšime teraz tú nulovú toleranciu, ako nič také hrozné sa nestane kvôli tomu, lebo vieme dobre, že hoci je to pravda, o čom už dneska bola reč, že alkohol je droga, to je úplne tak. Na druhej strane ako v malom množstve alkohol je pozitívna vec na náš organizmus. Nie, nie v malom množstve to ešte nie je droga, je to pozitívna vec. S tým ale, samozrejme, to nechcem povedať, že tým pádom my chceme propagovať v pití alebo chceme ľudí navádzať nato, aby pili nejako bezhlavo. Práve chceme zaviesť tú kultúru, práve kvôli tomu, lebo občania o to nás prosili. Občania nás prosili. A vidíme, že aj v ostatných krajinách okolo nás, tak ako pán doktor na to upozornil, neexistuje nulová tolerancia a tie štatistiky nie sú o to horšie. Takže preto si myslím, že ako o tom v druhom čítaní by sme eventuálne mohli rozprávať, čo aj pán doktor naznačil, že nech to neni 0,5, nech je to 0,3. Ja si myslím, že o tom je druhé čítanie. A dúfam, že dostaneme sa aj k druhému čítaniu a budeme ďalej o tejto téme rozprávať kvôli tomu, lebo si myslím, že to je pre prospech veci, že teraz už aj v spoločnosti je o tom veľká debata. Ďakujem pekne.
Laurenčík, Milan, podpredseda NR SR (2022-06-23):
Najbližšej riadnej to ako v septembri?
Sulík, Richard, predseda NR SR (2011-05-19):
Ďakujem. Dávam slovo spravodajcovi z gestorského výboru, výboru pre financie a rozpočet, poslancovi Antonovi Marcinčinovi. Nech sa páči.
Kollár, Boris, predseda NR SR (2023-06-16):
V utorok o sedemnástej bude hlasovanie. Prerušujem rokovanie o tomto bode programu. Nasleduje druhé čítanie o zákone z 3. mája ´23 o žalobách na ochranu kolektívnych záujmov spotrebiteľov a o zmene a doplnení niektorých zákonov, vrátenom prezidentkou Slovenskej republiky na opätovné prerokovanie Národnou radou. Materiál je uvedený ako tlač 1730. Dávam slovo... (reakcia z pléna: „procedurál" ), nevšimol som si, bol už predtým procedurálny? Dobre. Tak ešte než uvediem ďalší zákon, tak s procedurálnym návrhom vystúpi pán poslanec Taraba.
Grendel, Gábor, podpredseda NR SR (2021-11-02):
Prezentujme sa a hlasujme. (Hlasovanie.) Prítomných 127 poslancov, za 81, proti 15, zdržalo sa 31, hlasovali všetci prítomní. Konštatujem, že sme tieto pozmeňujúce návrhy schválili.
Mizík, Stanislav, poslanec NR SR (2017-10-11):
Ďakujem za slovo. Pán Fecko, vy aj váš predrečník ste na to nechtiac poukázal. A na čo ste nechtiac poukázal? Poukázal ste na byrokraciu u nás, ktorá je tlačená z Európskej únie, to znamená z molocha. Sú to obmedzujúce polená pod nohami a je zlé všelijaké finty robiť a barličky v zákonoch, len aby sme sa prispôsobili Európskej únii. Mali sme potravinovú sebestačnosť? Mali sme aj bez Európskej únii. Pochybujem o tom, že by bolo omnoho horšie životné prostredie vtedy a bolo podstatne viac kusov dobytka napríklad. Ďakujem za slovo.
S. Janiš, poslanec: (2009-02-12):
Zaujalo ma, pani ministerka, že na súčasné sociálne podniky ste povedali: „Overuje sa sociálny podnik, overujú sa“. Pani ministerka, overujú sa? Nikto nevie ako. Nikto nevie ich výsledky, ani vy sama a napriek tomu tu tlačíte miliardy do ďalších. Som zvedavý, ako zdôvodníte aj tú Toyotu, aj tie nákupy, aj všetky tieto veci. Po overení, že to funguje, že to niečo prinieslo a že ešte je priestor na vytváranie týchto sociálnych podnikov, nemám problém zahlasovať za ďalšie sociálne podniky alebo za ďalšie koruny. Ale zatiaľ, nie je to o ničom inom iba o biznise Smeru. O ničom inom nie sú sociálne podniky. Takže počkajme si na overenie, pani ministerka, však skrátené legislatívne konanie zo dňa na deň nie je žiadny problém. Predložte overenie súčasne fungujúcich, alebo nefungujúcich sociálnych podnikov, ale ako sami vravíte, po pol roku nefungujú. Ešte nefungujú. Takže, keď nefungujú, nie je čo overiť. Prečo dávate ďalšie miliardy? A čo sa týka živnostníkov, pani ministerka, vy im politicky zvyšujete vymeriavací základ. Politicky zvyšujete minimálnu mzdu. Tak vás prosím pekne, neroňte krokodílie slzy nad živnostníkmi, ktorých likvidujete.
Matovič, Igor, poslanec NR SR (2011-10-19):
Pani poslankyňa Tomanová, ja by som vás chcel poprosiť, viem, že vám to pán predseda či súdruh predseda prikázal, aby ste pri každom jednom vyslovení prívlastku koalície hovorili, že je bezvládna, nevládna a iná vládna, radšej aby ste to nerobili, lebo neviete to, sa vám vždycky nejako motá jazyk. A zbytočne to znepriehľadňuje ten váš prejav. Vieme, čo chcete tým povedať, vieme, akú ilúziu chcete tým vytvoriť, ale myslím si, že vám to nesvedčí osobne.
Zmajkovičová, Renáta, podpredsedníčka NR SR (2013-10-28):
Na vystúpenie pána poslanca dve faktické poznámky. Uzatváram možnosť prihlásiť sa s faktickou poznámkou. Pán poslanec Viskupič.
Figeľ, Ján, podpredseda NR SR (2012-11-30):
S ďalšou faktickou pán poslanec Štefan Kuffa.
Senko, Ján, poslanec NR SR (2018-09-12):
Pán predseda, teraz dajte hlasovať o pozmeňujúcom návrhu pána poslanca Dostála.
Danko, Andrej, predseda NR SR (2019-02-01):
Pani poslankyňa Cigániková, nech sa páči.
Kolíková, Mária, ministerka spravodlivosti SR (2021-03-16):
Ďakujem veľmi pekne, pán predsedajúci. Vážené pani poslankyne, vážení páni poslanci, dovoľujem si vám predložiť teda vládny návrh zákona, ktorým sa mení a dopĺňa zákon č. 302/2016 o poskytovaní dotácií v pôsobení ministerstva spravodlivosti. V stručnosti iba takto ho uvádzam, má taký dlhší názov. Myslím, že s ohľadom na to, ako to bolo aj prednesené pánom predsedajúcim, tak vieme, o ktorý návrh zákona sa jedná. Návrhom tohto zákona, ktorý je iniciatívny materiál, je zefektívniť systém podpory ľudských práv v Slovenskej republike a to tým, že odstránime nedostatky, ktoré nám vyplynuli z aplikačnej praxe týkajúcej sa procesu poskytovania dotácií v pôsobnosti ministerstva spravodlivosti. Dopĺňajú sa tu údaje, ktoré poskytujú žiadatelia – fyzické osoby na overenie splnenia podmienok na poskytnutie dotácie. Dopĺňa sa dôvod zaujatosti pre člena, členku komisie. V texte zákona sa spresňujú informácie, ktoré sa zverejňujú na webovom sídle ministerstva spravodlivosti v súvislosti s poskytovaním dotácií. Ďalej, za účelom zabránenia duplicitnej podpory niektorých projektov sa z účelu dotácie, na ktorú môže ministerstvo spravodlivosti poskytnúť dotáciu, vypúšťa, citujem, „podpora kultúrnych aktivít v oblasti ľudských práv a slobôd a predchádzania všetkým formám diskriminácie, rasizmu, xenofóbie, antisemitizmu a ostatných prejavov intolerancie“. Vypustenie dochádza z dôvodu, že v rezorte ministerstva kultúry je dotačný program. Máme za to, že by to bolo duplicitné; aj po konzultácii s ministerstvom kultúry je namieste vlastne takúto duplicitu vypustiť. Návrhom zákona tiež chceme vytvoriť možnosť poskytnutia odmeny za vykonanú prácu pre tých členov, členky komisie, ktoré nie sú, ktorí nie sú štátnymi zamestnancami, zamestnankyňami a aktívne sa podieľajú na procese posudzovania pred poskytovaním dotácií zo strany ministerstva spravodlivosti. Navrhujeme účinnosť predkladaného návrhu zákona od 1. mája 2021. Návrh zákona bol riadne predmetom legislatívneho procesu. Dovoľujem si vás požiadať o jeho podporu.
Danko, Andrej, podpredseda NR SR (2024-01-10):
Poslankyňa Kalmárová.
Bobík, Jozef, poslanec NR SR (2015-03-20):
No, tak ďakujem, že práve som vystihol takú kalendárnu situáciu, pani podpredsedníčka, ďakujem za slovo. Neprihlásil som sa preto, aby som s kolegom Radošovským polemizoval, práve naopak. Tie argumenty, ktoré uviedol, môžem potvrdiť aj ja z vlastného poznania, z vlastných skúseností. Chvalabohu, nie z môjho najbližšieho okolia, alebo z mesta, kde žijem, ale z iných prípadov, ktoré boli aj medializované a niektoré aj neboli a ktoré predsa len poznáme, tí, ktorí sú činní okrem Národnej rady aj v samospráve. Ale vlastne to podstatné, prečo som sa prihlásil, je to, že chcem dať na vedomie kolegyniam a kolegom, ktorí sú tu alebo aj tým, ktorí sledujú tento prenos, že ďalší bod, ktorý budeme prejednávať, tiež bude pojednávať o podobnej záležitosti, alebo o tej istej, o novele zákona 369 o obecnom zriadení, ale predsa je tam, kto to bude pozorne počúvať, zjavný rozdiel v akcente, na čo sa jednotlivé návrhy sústreďujú. Takže chcem len povedať, že tento návrh je dobrý, je ho potrebné podporiť a určite, ak bude podporený, tak bude mať význam, lebo v tejto dobe, v tomto čase, bohužiaľ, od roku 1990 sa naozaj tá etika a to, také to samozrejmé, ktoré bolo v prvých volebných obdobiach samozrejmé, sa mení a naozaj dlhodobo a bolo aj v samospráve hovorené, že samospráva sa líši od štátu tým, že môže robiť všetko, čo nie je zakázané, ale toto už je niečo, čo naozaj aj eticky, ale aj prakticky škodí samospráve. Áno, takže z toho dôvodu odporúčam, aby ste tí, ktorí ste tu, aj tí, ktorí tu nie sú a počúvajú, aby ste... (Prerušenie vystúpenia časomerom.)
Baránik, Alojz, poslanec NR SR (2018-10-23):
No ja by som sa pristavil pri tom, čo hovorila pani kolegyňa Žitňanská o tom, že návrh označený ako návrh poslanca Róberta Madeja, teda pozmeňujúci návrh, že je v nejakej časti dôsledkom nejakej osobnej animozity medzi najvyššími ústavnými orgánmi, teda konkrétne, že sa jedná o nejaký útok na prezidenta. Nie je to tak. Je to útok na kohokoľvek, kto má nejakú príležitosť zmeniť ten systém, ktorý nám tu vládne. Čiže keby ten prezident, tá osoba, keby bola iná, tak, samozrejme, by, tak ako to bolo doteraz, tak, samozrejme, by ten problém strana SMER, ktorá, predpokladám, je predkladateľom a tvorcom tohto pozmeňujúceho návrhu, by ten problém žiaden nemala teda. Keby tam bol nejaký ich prezident, taký prezident, ktorý sa aj sám deklaroval, že je vlastne prezidentom SMER-u, tak potom by tento problém nebol. Tu celé, o čo sa jedná, tu sa nejedná o nejaké osobné animozity, tu sa jedná o udržanie si moci. A Ústavný súd je prostriedok na udržanie si moci, ak je obsadený ľuďmi, ktorých tam dosadí SMER priamo bez toho, že by to mal možno, možnosti niekto akokoľvek korigovať. O tomto to celé je a povedzme si to rovno, je to výsledok pokusu o brutálne znásilnenie tohto štátu napriek všetkému a v dôsledku všetkého, čo sa tu v tejto krajine deje.
Pročko, Jozef, poslanec NR SR (2023-12-08):
Ďakujem pekne. Milé kolegyne, milí kolegovia... ešte zostaňte, pani Cigániková, jednu faktickú by som od vás chcel. Nestíhate, škoda. No, musím povedať, že naozaj chcem poďakovať kolegom, ktorí dávajú faktické poznámky, lebo toto je téma, ktorá si zaslúži faktické poznámky. Verím, že aj pani kolegyne teraz, čo prišli, dajú faktickú poznámku na mňa, pretože moje vystúpenie nebude tak naozaj adresné a také komplexne-flexibilne-latentno-ukážkové, ako mal pán kolega Hlina, ale už som to spomínal, že ja som tiež osem rokov robil v obecnom zastupiteľstve poslanca, ktorý mal na starosti komisiu pre životné prostredie, a my sme napríklad robili také veci, že sme našim, s našou neziskovou, neziskovou organizáciou pozbierali odpad dookola, vyčistili potok. Bola to neziskovka a vidíte, čo ide robiť táto vláda s neziskovkami. Chcú ich zrušiť. A prečo ich chcú zrušiť? No lebo neziskovky jednoducho im nejdú po ruke. Všetky neziskovky nám, aj teda mňa Soros z Ameriky organizuje a posiela mi na čistenie potoka takú kefu. To, čo predviedol pán Kmec na pána Hlinu, je len ukážka arogancie, ukážka toho, ako sa správajú. On ani nepočúva teraz, on sa tam teraz baví s Gašparom aj s tým ďalším poslancom. Aj to je to, že by mal počúvať ako predkladateľ, aby mohol prípadne reagovať. Ale on to má na saláme. To je ich, to je ich, to je to, čo tu rozprávajú. Minule tu, keď som tu rozprával, tak Pellegrini sa tam bavil. Keď som povedal, že Pellegrini ma nepočúva, ja vás počúvam , a o 30 sekúnd zase sa bavil. Ale povedal, že tu zavedú novú kultúru. A novú kultúru zavádzajú aj týmto. Životné prostredie je jedna z najdôležitejších súčastí nášho života. Kde chcete žiť? Chcete žiť niekde, kde nemôžte piť čistú vodu? Chcete mať pozemok, ktorý je špinavý? No nie. Ale tento zákon rieši špinavé iné veci. Nerieši tých obyčajných ľudí, ktorí si kúpili tie pozemky, ktoré, ktorí zreštituovali tie pozemky. Rieši Babiša a rieši Tarabových kamošov a rieši Tarabove cesty do Dubaja, aby mohol chodiť do Dubaja často, myslím, že sú tam aj s poradkyňou Romanou, ale to, však to je jeho vec. Dôležité je, že ten zákon je naozaj kšeftársky. To nie je o tom, že... a ja vám ďakujem za faktické, ktoré mi tu teraz udelíte všetci. To nie je o tom, že ten zákon je dobrý, je veľmi-veľmi zlý. Ja by som si dovolil prečítať pánovi, čo mu vadia škriekajúci poslanci, čo je environmentálna záťaž. Environmentálna záťaž... nevyrušujem vás, pán Gašpar? Nevyrušujem vás. Lebo vy mňa vyrušujete. Naozaj, Tibor, vyrušujete ma. Tak choďte vonku sa baviť, keď nechcete počúvať. (Reakcia z pléna.) A vás sa kto na čo spytoval? Vráťte mi čas, prosím vás pekne. Môžte mi vrátiť čas? Môžte mi vrátiť čas, prosím vás...?
Kuffa, Štefan, poslanec NR SR (2015-09-30):
Pán predseda, ja práve naopak, jak kolega teraz hovoril, ja dávam návrh, aby táto schôdza bola ukončená. Nevytvárajme tento precedens, naozaj to myslím veľmi v dobrom. Poprosil by som, aby naozaj sme radšej skončili, lebo to bezodkladne, keď to posunieme na zajtra, naozaj sa vytvára tuná precedens a bude taký revanšizmus, kedy si budeme vracať a pingpongovať mnohé veci. Takže ja dávam procedurálny návrh, aby táto schôdza dnes bola prerušená, a vec je vybavená. A môžete potom to, ja neviem, grémium na zajtra zvolať.
P. Paška, predseda NR SR: (2006-09-05):
Pán poslanec Ivančo, nech sa páči.
A. Slafkovský, poslanec: (2002-04-03):
J. Migaš, predseda NR SR: Panie poslankyne, páni poslanci, taktiež budeme spoločne hlasovať o bodoch 14, 15 a 17 zo spoločnej správy s odporúčaním gestorského výboru neschváliť. Prezentujme sa a hlasujme. (Hlasovanie.) Prítomných je 111 poslancov, za 3, proti 71, zdržalo sa 37, všetci hlasovali. Konštatujem, že body 14, 15 a 17 zo spoločnej správy sme neschválili. Ďalej, pán spravodajca.
Laššáková, Jana, podpredsedníčka NR SR (2015-09-25):
Na vystúpenie pána poslanca nie sú faktické poznámky, končím možnosť prihlásiť sa s faktickými poznámkami. Pán poslanec bol jediný písomne prihlásený do rozpravy. Teraz dávam možnosť prihlásiť sa do rozpravy ústne. Končím možnosť prihlásiť sa do rozpravy ústne a vyhlasujem všeobecnú rozpravu za skončenú. Pán minister, chcete zaujať stanovisko? Nie. Pán spravodajca? Nie. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 319/2002 Z. z. o obrane Slovenskej republiky v znení neskorších predpisov a ktorým sa mení a dopĺňa zákon č. 326/2005 Z. z. o lesoch v znení neskorších predpisov . Vládny návrh zákona je pod tlačou 1679. Návrh na jeho pridelenie na prerokovanie výborom je v rozhodnutí č. 1714. Pán minister, nech sa páči, máte slovo, uveďte návrh zákona.
Kollár, Boris, predseda NR SR (2023-02-07):
Prosím, prezentujme sa a hlasujeme. (Hlasovanie.) Prítomných 132 poslancov, za 129, proti žiadny, zdržali sa 3. Uvedený návrh sme schválili. Vážení, vážené kolegyne, vážení kolegovia, chcem vás upozorniť, že nastala jedna chyba, keď sme predkladali tlač 1418, je to ten zákon pána Fecka, Kozelovej. Druhého, mám informáciu, že z druhého, druhého februára pani poslankyňa Kozelová požiadala o stiahnutie tohto zákona, a tým pádom nevieme preložiť niečo, čo bolo stiahnuté. Vieme to znova zaradiť, ale musí o tom rozhodnúť Národná rada na ďalšej schôdzi. Takže toto som potreboval. (Ruch v sále.) Že to nebude zaradené na marec a keď to chceme zaradiť, tak to budeme musieť znova odsúhlasiť. Ešte raz to musia predložiť a potom o tom bude Národná rada schvaľovať. (Reakcia z pléna.) To nie. To hlasovanie nemôžeme preložiť, čo bolo stiahnuté. To znamená, že oni to musia ešte raz predložiť a Národná rada odsúhlasí to zaradenie. To je celé. S procedurálnym návrhom vystúpi pán poslanec Cmorej, Blanár a Taraba. Nech sa páči, pán poslanec Cmorej, máte slovo.
Matovič, Igor, poslanec NR SR (2019-06-18):
Dávam návrh na odvolanie Martina Glváča z funkcie podpredsedu parlamentu, Národnej rady, takisto aj z príslušného výboru Národnej rady. Zdôvodnenie: Človek, ktorý si s vedomím, že si dopisuje so ženou, ktorá bola vyšetrovaná ako podozrivá z objednávky vraždy primátora Hurbanova, ktorý si s ňou dopisuje oplzlé esemesky o tom, ako si zaslúži hýčkanie a maznanie, a po tom, ako sa dozvie, že táto žena je podozrivá z objednávky de facto piatich vrážd, dvoch dokonaných a ďalších dvoch vrážd prokurátora, bývalého vysokého politika a ďalšieho prokurátora vysokopostaveného na Generálnej prokuratúre, takýto človek nemá čo robiť v Národnej rade, nemá čo robiť na slobode, nemá čo robiť vo vedení Národnej rady.
I. Farkas, poslanec: (2009-03-10):
Pani ministerka, možnože vplyv živnostníkov v Rade pre hospodársku krízu nepovažujete za dostatočný, možnože pre vás 512-tisíc živnostníkov, ktorí momentálne pôsobia na Slovensku, je nedostatočný počet ani z politického hľadiska. Ja vás ubezpečujem, že naše návrhy zákonov, návrhy opozície, riešia aj problém živnostníkov, je tam viac návrhov, na základe ktorých chceme uľahčiť ich pôsobenie momentálne na Slovensku v slovenskom hospodárstve. Ďakujem pekne.
Paška, Pavol, predseda NR SR (2012-12-18):
(Hlasovanie.) 138 prítomných, 76 za, 1 proti, 60 sa zdržalo, 1 nehlasoval. Návrh sme schválili.
R. Rafaj, poslanec: (2006-08-03):
A najviac ma iritovali predovšetkým tie hlúposti, a preto si dovolím reagovať iba na kvalitu tohto typu vystúpenia jedným prirovnaním, že „múdre ucho nedbá na reči hlúpych ľudí“, tak potom nechápem, prečo sa tak vlastne znepokojujete. A ešte si vypožičiam citát Josefa Čapka, ktorý povedal, že „najviac rečí mávajú práve hlupáci, vždy majú o čom hovoriť,“ (smiech a potlesk) a citát ešte pokračuje ďalej, „keď otvárajú hubu,“ doslovne citujem, „domnievajú sa, že získajú na význame“. Ja si myslím, že v tejto sále kvantita slov alebo intenzita pejoratív neprispeje k významu poslanca. Ďakujem. (Potlesk.)
Kaščáková, Renáta, poslankyňa NR SR (2017-02-07):
Takže chceme apelovať týmto návrhom na túto problematiku a na to, aby sa ňou zaoberala aj vláda, pretože tá na rozdiel od poslaneckých iniciatív má možnosť disponovať, teda zahájiť medzirezortné pripomienkové konanie, má potenciál iniciovať širokú diskusiu o tom, ako ďalej v cestovnom ruchu. A na to odborná verejnosť už čaká. Odborná verejnosť už čaká, akým spôsobom cestovný ruch bude organizovaný. A pripomíname, že dlhodobé vákuum po zrušení Slovenskej agentúry pre cestovný ruch nikomu v brandži neprospeje. Zrušenie krajských organizácií cestovného ruchu je však uskutočniteľné pomerne jednoducho. Presun peňazí určených na krajské organizácie priamo na oblastné organizácie by pomohol priamo tam, kde je to potrebné. To znamená, priamo v teréne pri produkte, pri tvorbe produktov cestovného ruchu v jednotlivých destináciách. Preto si myslíme, že tento návrh má opodstatnenie a prosíme vás o jeho podporu pri prechode do druhého čítania. Ďakujem.
P. Paška, predseda NR SR: (2007-10-29):
(Hlasovanie.) 135 prítomných, 133 za, 1 sa zdržal, 1 nehlasoval. Konštatujem, že sme schválili návrh uznesenia k správe. A teraz pán poslanec Farkas uvedie hlasovanie o návrhu uznesenia k správe o stave a vývoji finančného trhu za I. polrok 2007 . Nech sa páči.
Blaha, Ľuboš, podpredseda NR SR (2023-12-13):
V súlade s rokovacím poriadkom o slovo požiadal podpredseda Národnej rady Michal Šimečka. Nech sa páči, pán podpredseda.
M. Hort, poslanec: (2001-09-20):
Žiadam vás, pán predsedajúci, aby ste o tomto procedurálnom návrhu dali hlasovať.
V. Novotný, poslanec: (2007-11-29):
Ďakujem pekne.
D. Muňko, poslanec: (2004-06-18):
Neuplynuli ani 2 roky, štát sa rozhodol nenavyšovať v Poštovej banke a tá sa dostala do súkromných rúk  istrokapitálu.  Pýtam sa, čo to je? Tie 2 miliardy sme mohli použiť na školstvo, tie 2 miliardy sme mohli použiť na zdravotníctvo. Klasické tunelovanie, jednoducho vtedy dve politické strany boli zásadne proti tomu, aby sa do Poštovej banky navyšovalo. Bola to SMK a SOP. Napriek tomu sa navýšilo, pretože lobing, ktorý bol vtedy z SDĽ a z ďalších politických strán, tieto 2 miliardy boli navýšené. Podobný príklad je Devín banka. Tá istá Devín banka, ktorá bola tunelovaná a nakoniec vykázala stratu 11 miliárd a dnes je v konkurze. Čo je zaujímavé, že správca konkurznej podstaty žaluje štát o 4 miliardy. Rád by som vedel, keby nám to niekto vysvetlil, ako  je to s Devín bankou a s ďalšími bankami, ktoré boli takisto tunelované. Na jednej strane sme ich oddlžili, zadlžili sme štát minimálne 100 miliardami, ktoré budú s úrokmi neskoršie stáť možno 130 miliárd. Môžem vymenovať ďalšie prípady, ktoré sa týkajú nielen privatizácie Slovenskej autobusovej dopravy. Slovenská autobusová doprava sa dostane v krátkej dobe do tej istej situácie, ako sú železnice, pretože 51 percent ešte má štát, 49 percent majú súkromné spoločnosti, a pokiaľ štát prestane dotovať autobusovú dopravu, hlavne robotnícke linky, tak sa dostaneme v krátkej dobe k tomu, že ani tieto linky nebudú premávať. SDKÚ má nepretržite ministra dopravy šesť rokov. Zamyslime sa nad tým, aká strata je železníc a ako sa železnice naďalej tunelujú. A môžem vymenovať ďalšie a ďalšie skutočnosti, ktoré sú a ktoré žiadna politická opozičná strana nevytiahla, ale spravili ste si ich sami. Ďakujem pekne. (Potlesk.)
Laššáková, Jana, podpredsedníčka NR SR (2016-02-11):
Nech sa páči, pán poslanec Senko.
V. Veteška, podpredseda NR SR: (2007-01-30):
Otváram rozpravu o tomto bode programu. Písomne sa nikto neprihlásil. Kto sa hlási ústne do rozpravy? Pán poslanec Lipšic ako jediný. Končím možnosť podania ďalších prihlášok do rozpravy. Prosím, pán navrhovateľ, keby ste zaujali miesto pre navrhovateľov.
S. Janiš, poslanec: (2008-02-12):
Čo sa týka dôvodu, že ľudia telefonujú, volajú, a na základe toho ste vy urobili takúto bleskovú novelu, neviem, koľko ľudí vám volalo a akí ľudia vám volali, ale jeden príklad poviem. Už jeden minister vašej vlády, minister zdravotníctva Valentovič, detto operoval množstvom telefonátov, množstvom mailov, ktorými ho atakovali. A keď prišlo k veci, tak to číslo bolo tuším sedem.
Blanár, Juraj, podpredseda NR SR (2021-11-26):
Pán poslanec Eduard Kočiš, nech sa páči.
I. Šimko, minister vnútra SR: (2002-06-27):
Vážené panie poslankyne, vážení páni poslanci, návrh zákona o Horskej záchrannej službe bol vypracovaný ako iniciatívny materiál ministerstva vnútra po vzájomnej dohode ministra a ďalších ministrov. Pri príprave tohto návrhu zákona ministerstvo vnútra úzko spolupracovalo so zástupcami horských služieb, ktoré vykonávajú záchrannú činnosť na horách v najväčšom rozsahu, konkrétne so zástupcami Horskej služby na Slovensku a Tatranskej horskej služby. Hlavným cieľom predloženého návrhu zákona je vytvoriť právne predpoklady na výkon záchranných prác v horách. Na tento účel návrh zákona ustanovuje zriadenie, postavenie a úlohy Horskej záchrannej služby ako štátnej príspevkovej organizácie. Návrh zákona ďalej v záujme zabezpečenia bezpečnosti na horách ustanovuje povinnosti vybraných právnických osôb a fyzických osôb oprávnených na podnikanie, ktoré pôsobia v horských oblastiach. Vo vzťahu k návštevníkom horských oblastí sa na jednej strane vymedzujú ich oprávnenia a na druhej strane ich povinnosti. Návrh zákona tiež zakotvuje sankcie za porušenie povinností ustanovených týmto zákonom. Z hľadiska zaručenia ústavného práva občanov na ochranu ich života a zdravia je žiaduce zriadiť jednotnú profesionálnu horskú službu, samozrejme, bez zásahu dopravného postavenia jestvujúcich občianskych združení, ktorých predmetom činnosti je horská záchrana. Je totiž povinnosťou štátu utvoriť právne, organizačné a v neposlednom rade aj finančné predpoklady a podmienky na riadny výkon záchrannej činnosti v horských oblastiach, ktoré zákon taxatívnym spôsobom vymedzuje. Vzhľadom na uvedené aj vzhľadom na to, že vlastne ide o postupné napĺňanie toho rámca, ktorý sme vytvorili schválením zákona o integrovanom záchrannom systéme, vás prosím, aby ste o návrhu po rozprave rozhodli, že ho Národná rada prerokuje aj v druhom čítaní. Ďakujem vám, dámy a páni, za pozornosť.
Tomčo, Štefan, poslanec NR SR (2011-03-29):
Totiž, totiž v tom čase pán Fico bol primladý a SDĽ mu na jeho požiadavky s jeho tlakom nesúhlasila, nevyhovela, a tak si pán Fico založil SMER. Ja hovorím, že možno škoda, možno SDĽ mala súhlasiť so zmenou zákona, pán Fico mohol byť generálnym prokurátorom a dnes by sme tu možno nemali ani stranu SMER. Ďakujem.
Matovič, Igor, poslanec NR SR (2019-02-01):
To posunieme potom na utorok.
P. Pelegrini, poslanec: (2009-09-09):
V zmysle § 73 ods. 1 zákona o rokovacom poriadku podávam v prvom čítaní spravodajskú informáciu o tomto návrhu zákona. Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa z formálnoprávnej stránky náležitosti uvedené v § 67 a § 68 zákona Národnej rady Slovenskej republiky o rokovacom poriadku, ako aj náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: ústavnoprávny výbor a Výbor Národnej rady Slovenskej republiky pre hospodársku politiku. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do  14. októbra 2009 a v gestorskom výbore do 16. októbra 2009. Pán predsedajúci, otvorte, prosím, všeobecnú rozpravu.
B. Bugár, podpredseda NR SR: (2004-02-03):
(Hlasovanie.) Prítomných 133 poslancov, za návrh 63, proti 46, zdržalo sa 24 poslancov. Konštatujem, že ani tento bod sme neschválili. J. Hurban, poslanec: Ďalej budeme hlasovať o bode č. 16 zo spoločnej správy s odporúčaním gestorského výboru neschváliť.
P. Hrušovský, podpredseda NR SR: (2002-05-31):
Pani poslankyňa Sabolová.
Bugár, Béla, podpredseda NR SR (2017-12-06):
Pán poslanec Kollár, nech sa páči, môžte reagovať.
Pfundtner, Edita, poslankyňa NR SR (2011-04-05):
Vážený pán predseda, dajte, prosím, hlasovať o zákone ako celku v znení schválených pozmeňujúcich a doplňujúcich návrhov s návrhom gestorského výboru schváliť. Ďakujem.
Mičovský, Ján, poslanec NR SR (2021-10-01):
Ďakujem za slovo. No predovšetkým chcem povedať, že som rád, že línia zahraničnej politiky Slovenskej republiky je úplne jednoznačná a že v osobe pána ministra Korčoka máme človeka, ktorý túto líniu veľmi elegantne, veľmi presvedčivo a veľmi potrebne háji. Takže určite by som si s ním nedovolil spájať žiadne konšpirácie, žiadne pochlebovanie alebo žiadne potrimiskárenie. Naopak, som presvedčený, že záujmy Slovenskej republiky sa majú hájiť práve takýmto spôsobom. Orientácia smerom k našim spojencom je jasná a som presvedčený, že sú v tom záruky nie pre nás, ktorí sme tu na chvíľu, ale pre krajinu, ktorá tu musí byť, verme, že na veky. A to je veľmi dôležité vedieť, kam patríme. Čo sa týka tých pocitov. Nuž, o pocitoch by som nerozprával, aj keď viem, že v tejto chvíli je ťažko položiť všetky argumenty na stôl. Tu by som len upozornil na tú časť môjho vystúpenia, kde som naznačil, že z tých poznámok z rozhovorov, ktoré som teda viedol s policajtmi, ktorí mali odvahu prehovoriť, ale nevedeli celkom uveriť, že už v tej chvíli je to všetko tak isté, že môžu ísť s tým na verejný priestor, tak sa koná. Urobil som kroky, ktoré som považoval ako občan aj ako poslanec za potrebné, a verím, že vďaka odvahe týchto policajtov nie je tomuto prípadu koniec a že napokon všetko sa dá aj prehodnotiť a pán generálny prokurátor príde možno aj k tomu, že bude treba prípad otvoriť a trestné oznámenie podať. Ale to, samozrejme, je niečo, čo ja nedokážem predvídať. Len prosím, aby sme to chápali ako vo vývoji, ten proces hľadania pravdy v prípade Vietnamca aj v prípade našej spoločnosti, ako sa posunúť ďalej, je kontinuálny a verím, že všetci na ňom sa budeme podieľať tou mierou, ktorou nám ukladá to svedomie i súčasné postavenie poslancov. Ďakujem.
Kollár, Boris, predseda NR SR (2022-06-29):
Prosím, prezentujme sa a hlasujeme. (Hlasovanie.) Prítomných 137 poslancov, za 85, proti 21, zdržalo sa 30, nehlasoval 1. Uvedený návrh sme schválili.
Grendel, Gábor, podpredseda NR SR (2022-05-10):
Pán poslanec Alojz Baránik.
Laurenčík, Milan, podpredseda NR SR (2021-07-02):
V zozname prihlásených rečníkov mám ešte pána poslanca Tomáša Šudíka, nie je v sále, takže stráca poradie prvýkrát aj druhýkrát. To bola písomná časť rozpravy. Teraz sa pýtam, kto sa hlási do rozpravy ústne. Prihlásili sa piati páni poslanci. Ako prvý vystúpi pán poslanec Filip Kuffa a pripraví sa pán poslanec Richard Takáč.
Jurinová, Erika, podpredsedníčka NR SR (2014-11-10):
Pán poslanec Mikloško, ako reakcia na faktické poznámky.
Bugár, Béla, podpredseda NR SR (2016-10-19):
Pán poslanec Baránik.
Fronc, Martin, poslanec NR SR (2012-07-24):
Ďakujem pekne. Niekoľko poznámok. Samozrejme, kolegyňa, treba hľadať riešenie. Ja sa tomu nebránim. Ja som len hovoril to, že tá cesta, ktorá sa zvolila, je zlá a vedie podľa mňa do pekla. A čo sa týka kolegu Martvoňa aj vás ohľadom tých vyšších územných celkov, tvrdíte, že majú záujem, aby to fungovalo. No keby to tak bolo, tak tie problémy asi také nemáme, keby to tak naozaj fungovalo. Ale pravdou je, pán kolega Martvoň, že jediný Žilinský kraj bol taký, ktorý mal aj na internetovej sieti urobenú ako situáciu v školstve záujem o školy, záujem o vzdelanie. Je osem krajov, jediný z nich to urobil, ktorý pre odborné vzdelávanie takouto vecou sa zaoberal. A nikto iný ďalší sa tým nezaoberal. Takže nie som si istý, že celkom to tak funguje. Kolegovi poslancovi Mikloškovi ďakujem za príklad toho Einsteina. A ja si myslím, že to len potvrdzuje to veľmi dobré známe, ktoré sa často prejavuje práve u tých možno chlapcov, že non scholae, sed vitae discimus. A oni jednoducho odmietajú v tom období sa učiť, tak ako im to niekto nariadi, aby sa učili pre školu, ale keď takpovediac zmúdrejú, tak sa učia naozaj pre život a dokážu sa potom aj v tom živote uplatniť. Ďakujem pekne.
K. Tóthová, poslankyňa: (2005-02-03):
Vážený pán predseda vlády, ja som si rada vypočula to, čo ste hovorili, ale zrejme vo vláde nemáte ujednotené stanoviská medzi tými členmi vlády, ktorým tieto otázky patria. Pán minister Lipšic viackrát pre tlač uviedol, a jeho hovorca to zopakoval, že vlastne trestná politika je zahrnutá v dvoch kódexoch, ktoré boli dané do parlamentu. Jednoznačne, podľa môjho názoru, tam je zahrnutá len trestná represia. Som rada, že ste povedali, že sa pripravuje návrh zákona o prevencii kriminality. Len som veľmi smutná, že tie orgány, ktoré ste menovali a ktoré majú prevenčnú kompetenciu, že ich nie je vôbec cítiť v praxi. Totiž nemôžeme ísť cestou len znižovania trestnej zodpovednosti mladistvých, na tomto úseku to budem akosi ilustrovať, a nič nerobiť pre to, aby sme eliminovali kriminalizujúce prvky v našej spoločnosti. Psychológovia už dávno poukázali na to, že vysielanie programov v televízii s násilím, poprípade filmy, kazety, nechcem sa rozširovať, aký majú vplyv na mladú generáciu. Je preto veľmi smutné, keď som dala otázku dvom ministrom, len jeden z nich povedal, že sa touto otázkou bude zaoberať. Druhý mi odpovedal, že sa tým zaoberať nebude, lebo treba vypnúť televízor. Takže si myslím, asi moja interpelácia bude aj smerovať v tom smere, že požiadam vládu, aby prezentovala, čo tie... (Prerušenie vystúpenia časomierou.)
Rajtár, Jozef, poslanec NR SR (2018-09-18):
Prosím, pán predsedajúci, aby ste dali hlasovať o tom, že Národná rada sa uzniesla v zmysle zákona o rokovacom poriadku prerokovať predložený návrh zákona v druhom čítaní.
P. Hrušovský, podpredseda NR SR: (2002-06-26):
(Hlasovanie.) Prítomných je 86 poslancov, za 84, nehlasovali 2. Návrh sme schválili. Pristúpime k tretiemu čítaniu. Otváram rozpravu. Pýtam sa pánov poslancov, či sa chce niekto prihlásiť do rozpravy ústne. Nie je to tak. Vyhlasujem rozpravu za skončenú. Budeme hlasovať o návrhu zákona ako o celku s odporúčaním gestorského výboru návrh schváliť. Hlasujeme, páni poslanci. (Hlasovanie.) Prítomných je 92 prítomných, za 91, zdržal sa 1. Konštatujem, že návrh sme schválili. Pristúpime teraz k hlasovaniu o vládnom návrhu zákona, ktorým sa mení a dopĺňa zákon 278/1993 Z. z. o správe majetku štátu v znení neskorších predpisov , ktorý prerokúvame ako tlač 1531. Pán spoločný spravodajca, nech sa páči.
Jurinová, Erika, podpredsedníčka NR SR (2012-07-24):
Pani poslankyňa Rošková.
Jahnátek, Ľubomír, poslanec NR SR (2011-03-25):
Ďakujem pekne za slovo. Pán kolega Záhumenský, znovu ste dokázal vo svojom vystúpení, že problematike obchodných reťazcov a problematike slovenských výrobcov potravín sa rozumiete ako málo kto z tejto ctenej sály a skutočne patríte k špičkovým odborníkom v tejto problematike. Je len škoda, že si váš príhovor nevypočuli vedúci predstavitelia rezortu poľnohospodárstva a rezortu hospodárstva, lebo myslím si, že tie argumenty, ktoré ste uviedli, boli tak dôležité a tak relevantné, že na základe takýchto dôkazov a takýchto argumentov sa dá skutočne veľmi ľahko rozhodnúť, či daný zákon je potrebné, alebo nie je potrebné zrušiť. Ja vám doporučujem, aby ste si vyžiadal záznam, videozáznam z vášho vystúpenia a poslal ho vedúcim predstaviteľom oboch rezortov, teda aj poľnohospodárstvu, aj hospodárstvu, a pribaľte im, prosím vás, k tomu aj nejaké pero a poznámkový blok, aby si vedeli urobiť z toho vystúpenia aj nejaké poznámky, lebo skutočne tie argumenty boli absolútne relevantné. A nedajte sa mýliť opakovanou lžou, ktorá tu odznieva, lebo myslím si, že veľa rečníkov, ktorí vystúpili, hlavne zo súčasnej koalície na pravej strane, nemajú žiadne skúsenosti z obchodných reťazcov. Ja som do obchodných reťazcov dodával a viem, aké zmluvy boli a aké podmienky boli. Takže, páni, najprv si to vyskúšajte a potom kritizujte. Ďakujem.